Die Springbokrugbykeurders, en deesdae die hoofafrigter, het sedert die einde van die Eerste Wêreldoorlog nog altyd ŉ voorkeur vir losvoorspelers gehad wanneer hulle op ŉ kaptein besluit het.
Die Leeus-keurders het ŉ sagte plekkie vir slotte, want sedert die toerspan van 1955 (hulle het eers in 1950 op die toer na Australië as die Britse Leeus bekend begin staan) is die span op ses toere na Suid-Afrika vier keer deur slotte aangevoer.
Met die slotte agter die stuur, het die Leeus agt van die 14 toetse in Suid-Afrika gewen, ŉ wenpersentasie van 57,2%.